68/2018

Útdráttur

Staðfestur var úrskurður héraðsdóms þar sem hafnað var kröfu Barnaverndarnefndar Hafnarfjarðar um að C og D yrðu vistaðir utan heimilis.

Úrskurður Landsréttar

Landsréttardómararnir J-kk-nf F-kk-nf, O-kvk-nf M-kvk-nf A-kvk-nf og V-kk-nf H. V-kk-nf kveða upp úrskurð í máli þessu.

Dómkröfur aðila

1 Sóknaraðili krefst þess að hinn kærði úrskurður verði felldur úr gildi, C verði vistaður utan heimilis til […] og að D verði vistaður utan heimilis í allt að tólf mánuði.

2 Varnaraðilar krefjast hvert um sig staðfestingar hins kærða úrskurðar og kærumálskostnaðar eins og málið væri ekki gjafsóknarmál, en þeim var veitt gjafsókn fyrir Landsrétti með bréfum 8. og 17. janúar 2018.

Málsmeðferð

3 Sóknaraðili skaut málinu til Landsréttar með kæru 3. janúar 2018, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 20. desember 2017 í málinu nr. U10/2017, þar sem hafnað var kröfu sóknaraðila um að varnaraðilar C og D yrðu vistaðir utan heimils. Kæruheimild er í 1. mgr. 64. gr. barnaverndarlaga nr. 80/2002. Kærumál þetta var skriflega flutt fyrir Landsrétti. Dómurinn taldi ekki ástæðu til þess að skýrslur yrðu teknar eða málið flutt munnlega, sbr. 3. mgr. 149. gr. laga um meðferð einkamála nr. 91/1991.

Málsatvik og sönnunarfærsla

5 Atvik og framlögð gögn eru rakin ítarlega í hinum kærða úrskurði.

6 Varnaraðili B var sakfelldur fyrir brot gegn 1. mgr. 217. gr., 225. gr. og 233. gr. almennra hegningarlaga nr. 19/1940 gagnvart varnaraðila A, með dómi Héraðsdóms Reykjavíkur […] 2017, en brotin höfðu verið framin á árunum 2014 og 2015. Varnaraðili B hefur nú tekið upp sambúð með annarri konu og hafa samskipti hans við varnaraðila A batnað að mun.

7 Að frumkvæði sóknaraðila vann B-kk-nf E-kk-nf sálfræðingur mat á forsjárhæfni beggja foreldra. Niðurstaða hans var sú að þau væru ekki hæf til að fara með forsjá drengjanna. Fyrir dómi bar hann að hann hefði byggt á gögnum sem ná frá árinu 2009 og fram til ágúst 2016.

8 Í vottorði H sálfræðings 26. júní 2017 kemur fram að varnaraðili B hafi sótt meðferð fyrir þá sem beitt hafi ofbeldi í nánum samböndum. Hafi hann sýnt meðferðinni mikinn áhuga, mætt vel og verið samvinnufús. Aðstæður hans séu nú allt aðrar og betri en þær hafi áður verið. Í vottorði Starfsefndurhæfingar Reykjalundar 13. júlí 2017 segir að hann hafi verið til endurhæfingar á Reykjalundi frá 2. janúar til 4. júlí 2017 og hafi stundað hana af kostgæfni.

9 Í vottorðum F geðlæknis 16. september 2016 og 31. júlí 2017 kemur fram það mat hans að grunsemdir um óhóflega lyfjanotkun varnaraðila A eigi ekki við rök að styðjast.

Niðurstaða Landsréttar

10 Uppeldi beggja drengjanna hefur verið vanrækt svo mjög að þeir hafa ekki náð eðlilegum þroska. Ljóst er að foreldrar þeirra áttu áður í ofbeldisfullu sambandi og að þau hafa auk þess átt við margvíslegan annan vanda að stríða. Hins vegar telur dómurinn að ekki hafi verið sýnt fram á að brýnir hagsmunir drengjanna krefjist þess að þeir verði nú vistaðir utan heimilis móður sinnar líkt og áskilið er í 1. mgr. 27. gr. barnaverndarlaga.

11 Samkvæmt 2. gr. barnaverndarlaga skal leitast við að ná markmiðum þeirra með því að styrkja fjölskyldur í uppeldishlutverki sínu. Drengirnir eru nú búsettir hjá móður sinni. Fyrir Landsrétti var lögð fram meðferðaráætlun Barnaverndarnefndar Hafnarfjarðar, þar sem fram kemur að þeir muni fá sálfræðilega meðferð, talþjálfun og aðstoð persónulegs ráðgjafa. Einnig var lögð fram staðfesting […] þess efnis að varnaraðili C sinnti námi sínu þar vel. Ekki er sýnt fram á að nauðsynleg meðferð muni bera meiri árangur ef drengirnir yrðu vistaðir utan heimilis. Verður hér einnig ráðstafana en nauðsyn ber til, sbr. 3. og 7. mgr. 4. gr. barnaverndarlaga.

12 Loks ber að líta til eindreginna óska drengjanna um að búa áfram hjá móður sinni, sem taka verður tillit til í ljósi aldurs þeirra, sbr. 2. mgr. 4. gr. barnaverndarlaga.

13 Samkvæmt framansögðu verður niðurstaða hins kærða úrskurðar staðfest.

14 Málskostnaður fyrir Landsrétti fellur niður. Gjafsóknarkostnaður hvers varnaraðila er ákveðinn 146.800 krónur með virðisaukaskatti.

Úrskurðarorð:

Hinn kærði úrskurður er staðfestur.

Málskostnaður fellur niður.

Gjafsóknarkostnaður varnaraðila, 146.800 krónur hjá hverju, greiðist úr ríkissjóði.